Kui Sinu CD ROM seade ei toeta alglaadimist, siis tuleb Sul eelnevalt Microsoft'i saidist laadida alla  Windows XP Setup Boot Disks  programmike (WinXP_EN_PRO_BF.EXE või siis WinXP_EN_HOM_BF.EXE), mis aitab Sul luua 6 disketist koosneva komplekti ja millede abil saad Sa siis käivitada oma kompuuutri ning teha oma CD ROM seadme alglaadimisvõimeliseks ehk siis installeerimisvõimeliseks. See käivituskomplekt laeb automaatselt õiged draiverid, mis lubavad juurdepääsu CD-ROM kettaseadmele ja seega ka uue Win XP installeerimisele (Setup'ile).  Seega peab Sul olema 6 disketti, lae see programmike Internetist alla ja käivita ta.     NB!  Sul tuleb alla laadida just oma installitava Win XP versioonile sobiv  Windows XP Setup Boot Disks  programmike, sest mõlemale versioonile on ette nähtud eraldi programmike!